Star Wars Episode I: Battle for Naboo

Star Wars Episode I: Battle for Naboo (kjent som Star Wars: Battle for Naboo på datamaskin) er et arkade-actionspill utviklet av Factor 5 og LucasArts. Spillet er en åndelig oppfølger til det suksessfulle spillet Star Wars: Rogue Squadron, som ble utgitt 2 år tidligere. Til tross for likhetene ble det utviklet en helt ny spillmotor til Battle for Naboo. Sammenlignet med Rogue Squadron inkluderte Battle for Naboo land- og vannbaserte oppdrag i tillegg til luft- og rombaserte.

Handlingen foregår i det fiktive Star Wars-universet. Oppdragene foregår i sin helhet innenfor hendelsene som er fremstilt i filmen Star Wars Episode I: Den skjulte trussel. Spilleren styrer Gavyn Sykes, som er løytnant i Naboos kongelige sikkerhetsstyrker. Sykes og de kongelige sikkerhetsstyrkene bekjemper styrker fra the Trade Federation i 15 forskjellige oppdrag som foregår på Naboo eller i rommet rundt planeten. Spillet konkluderes med at spilleren gjenskaper den klimatiske avslutningen fra filmen i det siste oppdraget, hvor man ødelegger the Trade Federations kontrollskip.

Mottagelse
Flere anmeldere sammenlignet Battle for Naboo med Star Wars: Rogue Squadron. Nettsidene GameRankings og Metacritic ga Nintendo 64 versjonen en score på henholdsvis 82,21% og 84/100. Datamaskinversjonen fikk langt dårligere anmeldelser. Hvor blant annet GameRankings og Metacritic ga spillet en score på 57% og 54/100.

Referanser

Battle for Naboo
Kategori:Windows-spill
Kategori:Nintendo 64-spill
Kategori:Dataspill fra 2000
Kategori:Dataspill utviklet av LucasArts
Kategori:Dataspill utviklet i USA